《蒙仲以二画寿予生朝各题一诗 二疏图》
宋代·刘克庄

□汉七叶主，励精致中兴。非惟霸王杂，亦以刑名绳。

哀哉三能臣，来如蛾赴灯。贤矣二大夫，逝若鱼脱罾。

韩藓至崛彊，异世犹服膺。嗟余归已晚，钓游记昔曾。

虽无都门饯，幸有下泽乘。独恨赐金尽，无以欢亲朋。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。